Heldenplatz

A Heldenplatz (, en aragonés "Plaza d'os Herois") ye una plaza historica d'a ciudat de Viena, Austria. En ista plaza s'han feito importants actos historicos, estando o mas important o discurso d'Adolf Hitler anunciando l'Anschluss u annexión d'Austria a o Reich alemán en 1938.

A Plaza
A Heldenplatz ye a plaza exterior d'o Hofburg y fue construyita baixo o reinato de l'emperador Francisco Chusé, como parti d'o que sería o futuro Kaiserforum (o foro imperial), que nunca no se remató. En a parti nord-este, ye rodiata por o Sector Leopoldiniano d'o Hofburg, por o sud-este por o Neue Hofburg, y por o sud-ueste por a Ringstraße, d'a que ye deseparata por a Äußeres Burgtor ("puerta exterior d'o castiello"). Por o nord-ueste no bi ha garra edificio, por o que se puet veyer a Ringstraße con o Parlamento, o Rathaus (Casa d'a Ciudat), y o Burgtheater.

En a plaza, bi ha dos estatuas ecuestres d'o Prencipe Euchenio de Saboya y o Archiduque Carlos d'Austria, que se remeran como grans líders militars. Tamién se i troba o molimento a o soldato austriaco desconoixito.

Chunto a la plaza, se troba atro gran espacio urbán, a Maria-Theresien-Platz u plaza d'os museus, con os edificios chemelos d'o Kunsthistorisches Museum (Museu d'Historia de l'arte de Viena) y o Museu de Historia Natural a os dos cantos d'a plaza.

Literatura
Encara que a plaza s'ha feito servir en a-saber-los eventos y ocasions dende alavez, a repercusión historica d'o discurso de Hitler ye encara present en a memoria de muitas personas. Ista ye a razón por a que a Heldenplatz ha estato escenario de muitas obras literatias, estando as mas conoixitas Heldenplatz de Thomas Bernhard y o poema wien: heldenplatz de Ernst Jandl.

 Vinclos externos 

  Ernst Jandl, Wien: heldenplatz

Categoría:Plazas de Viena